kardosdrur/scandi-wiki huggingface dataset:
Matvey Slavin

Matvey Slavin (russisk: Матвей Александрович Славин) også kendt under kunstnernavnet MatWay (født 19. april 1987 i Leningrad, det nuværende Sankt Petersborg, Rusland) er en tysk billedkunstner, der bor og arbejder med neograttage  i København. Han er del af kunstnerduoen Enfants Terribles, medstifter af Popdada, har deltaget i symposier og udstillinger med  og er medlem af Corner.

Uddannelse 

Han gik i 2006-2011 på  i klasse hos Marc Lüders, prof.  og , i 2011-2015 på Hochschule für bildende Künste Hamburg hos prof. Werner Büttner og prof. Markus Vater og i 2013 på Akademie der bildenden Künste Wien hos prof. Daniel Richter.

Værk 

Fra 2013 udvikler Matvey Slavin de såkaldte Engraved Paintings - malemåden, hvor han med forskellige redskaber ridser direkte i den våde akrylmaling.

Udstillinger 

Har deltaget i aktioner og udstillinger bl.a. på Außenplateau der Hamburger Kunsthalle, Altonaer Museum, Museet på Koldinghus, JANUS– Vestjyllands kunstmuseum , Kunsthal Vejle, Kunsthal Aarhus , i udstillingen Ung Dansk Samtidskunst 22 i Kunstbygningen i Vrå  og som gæst af Corner (kunstnersammenslutning) i udstillingen Corner 2023 på Gammelgaard Kunst & Kulturmuseum. <ref> - kunsten.nu - artguide - calendarHentet d. 13. maj 2023</ref>

 Arbejdslegater 

2014-2015 kunstnerhuset Meinersen af Stiftelsen Bösenberg (1 år), 2016 kunstnerhuset i Cuxhaven (6 måneder)  og 2018 Katholische Akademie Schwerte (3 måneder) .

 Udgivelser 

2012: Enfants Terribles Tekst: Till Bräuning. Forlag: Bräuning Contemporary, Hamburg, Tyskland .

2014: Enfants Terribles - Kinder der Louise B. Tekst: Friedrich Holtiegel, Joachim Voß. Forlag: Kunstverein Barsinghausen, Tyskland .

2015: Zeitbilder – Matvey Slavin. Irmgard Bösenberg, Tekst: Belinda Grace Gardner. Meinersen, Tyskland .

2015: Matvey Slavin – Katalog Hamburger Landschaften. Tekst: Matvey Slavin. Forlag: Akademiker Verlag, Tyskland .

2015: Footwork Tekst: Kerstin Hengevoss-Dürkop, John Czaplicka, Matthias Schatz. Forlag: Galerie Hengevoss-Dürkop, Hamburg, Tyskland .

2017: Aus der Natur - Nana ET Matvey + Maike Gräf Tekst: Friedrich Holtiegel.
Forlag: Kunstverein Barsinghausen, Tyskland .

2018: Matvey Slavin: Image Hunter. Forord: Peter Klasvogt Tekst: Stefanie Lieb, Katholische Akademie Schwerte, Tyskland .

2019: Copenhagen Open Air: Matvey Slavin. Tekst: Tom Jørgensen. Forlag kunstmix. København .

2020: 101 kunstnere 2020/2021 Tekst: Nana Bastrup. S. 180-181 Forlag: Frydenlund. Frederiksberg, Danmark .

2021: Matvey Slavin: Skakmat Tekst: Harald Holst. Forlag: Blaa Press, København, Danmark .

2022: REMIX #7 - Matvey Slavin, Nana RH Bastrup og Per Holland Bastrup'' Tekster: Inge Skjødt, Harald Holst, Jegor Fetisov. Forlag: kunstmix København, Danmark .

Referencer

Eksterne henvisninger 
 MatWays hjemmeside

Kunstnere fra Tyskland
Kunst fra Tyskland
Malere fra Tyskland
Amt Eiderkanal

Amt Eiderkanal er et amt i det nordlige Tyskland, beliggende midt i Kreis Rendsburg-Eckernförde. Kreis Rendsburg-Eckernförde ligger i den centrale del af delstaten Slesvig-Holsten. Administrationen er beliggende i byen Osterrönfeld, og der er desuden forvaltning i Schacht-Audorf. Amtet er opkaldt efter Ejderkanalen.

Kommuner i amtet 
 Bovenau
 Haßmoor
 Ostenfeld (Rendsburg)
 Osterrönfeld
 Rade b. Rendsburg
 Schacht-Audorf
 Schülldorf

Historie 
Amtet blev oprettet i forbindelse med strukturreformen 1. januar 2007 af kommunerne i Amt Osterrönfeld og den indtil da amtsfrie kommune Schacht-Audorf.

Se også 
 Ejderkanalen

Eksterne kilder/henvisninger 

 Amt Eiderkanal

Eiderkanal
Tomatina

Tomatina (eller La Tomatina) er en årlig festival som afholdes i byen Buñol i den spanske region Valencia, hvor deltagerne kaster tomater efter hinanden. Tomatina-festivalen afholdes hvert år den sidste onsdag i august og tiltrækker hvert år omkring 30-40.000 besøgende. Under Tomatina anvendes omkring 120 tons tomater som først moses inden de indgår som kasteskyts i den drabelige tomatkrig, hvis højdepunkt strækker sig over et par timer. For de mange udefra kommende besøgende er der visse regler, deriblandt at tomaterne skal moses inden de kastes, ligesom det anbefales at anvende beskyttelsesbriller samt hensigtsmæssig beklædning.

Tomatina hævdes at have sin oprindelse fra en spontan episode med tomatkastning fra den sidste onsdag i august 1945, og efter at hændelse blev gentaget året efter udviklede den sig derefter til en årlig tradition. Skønt myndighederne under Francos regime forsøgte at forbyde udfoldelserne, har festivalen overlevet og fejrede sit 70-års jubilæum i 2015, hvor dette blev markeret af Google med en Google Doodle.

Referencer

Eksterne henvisninger 
 www.latomatina.org - informationer om festivalen La Tomatina
 www.tomatinatickets.com - informationer om festivalen La Tomatina

Festivaler
Valencia (region)
Tomat
Asmus Leth Olsen

Asmus Leth Olsen (født 1984) er cand.scient.pol. og ph.d. i Statskundskab og kommentator om dansk politik. Han er vokset om i Hillerød.

Olsen er uddannet Ph.d. fra Statskundskab ved Københavns Universitet. Han er desuden professor MSO ved samme institution 

Han underviser i offentlig forvaltning og politisk psykologi.

I 2013 udgav han bogen "Poligak" sammen med Frederik Georg Hjorth. Bogen berører amerikansk og dansk politologisk forskning fra en skæv vinkel.

Under den danske valgkamp 2015 kommenterede han valgets resultater i en række medier. I 2014 vandt Asmus Olsen Informations phd-cup, der uddeles til phd-studerende med særligt talent for formidling.

Referencer 

Faglitterære forfattere fra Danmark
Daman

Daman er hovedby i det indiske unionsterritorium Daman og Diu, og er samtidig hovedby for distriktet Daman, som har været portugisisk koloni indtil 1961. Ved folketællingen 2011 var der 44.282 indbyggere.

Kilder 

Byer i Indien
Institut for Biomedicin Aarhus Universitet

Institut for Biomedicin, Aarhus Universitet beskæftiger sig med forskning, uddannelse og myndighedsbetjening og har til huse i Universitetsparken i Aarhus. 

På instituttet forskes der i menneskets biologi og sygdomme. Biomedicin bygger bro mellem naturvidenskab og klinisk medicin, og resultaterne udnyttes til forbedret diagnostik, rådgivning og patientbehandling. Forskningen er inddelt i områderne: infektion og inflammation, membraner, neurovidenskab og personlig medicin. Derudover leder eller deltager forskere fra instituttet i en lang række forskningsgrupper og -centre. 

Institut for Biomedicin på Aarhus Universitet har det overordnede ansvar for den medicinske bacheloruddannelse og bidrager endvidere til en række andre uddannelser. Derudover rådgiver forskere fra instituttet myndighederne omkring lægemidler. 

Institut for Biomedicin, Aarhus Universitet blev dannet i 2011, da de seks institutter Anatomisk Institut, Institut for Medicinsk Biokemi, Institut for Fysiologi og Biofysik, Institut for Human Genetik, Institut for Medicinsk Mikrobiologi og Immunologi samt Institut for Farmakologi fusionerede. 

Instituttet ledes af Thomas G. Jensen og er en del af fakultetet Health.

Eksterne kilder/henvisninger 

 Instituttets websted

Etableret i 2011
Institutter ved Aarhus Universitet
Bovenau

Bovenau er en kommune og en by i det nordlige Tyskland, beliggende i Amt Eiderkanal i den centrale del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Bovenau ligger ca. 10 km øst for Rendsborg ved Bundesautobahn 210 fra Rendsborg mod Kiel. Nord for byen ligger den tidligere Ejderkanal med slusen ved Kluvensiek og Kielerkanalen.

Bygninger

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Haßmoor

Haßmoor er en kommune og en by i det nordlige Tyskland, beliggende i Amt Eiderkanal midt i Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Haßmoor ligger omkring 9 km øst for Rendsborg i landlige omgivelser. Mod sydvest løber Bundesautobahn 7 fra Rendsborg mod Neumünster, mod nord Bundesautobahn 210 fra Rendsborg til Kiel.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Sugarcane Hanover

Sugercane Hanover (født 1983 i USA, død 2. november 2009 i Sverige) var en varmblods travhest og senere avlshingst. I sin karriere vandt Sugarcane Hanover 29 løb på 56 starter, deriblandt Oslo Grand Prix og "March of Dimes Trot" i USA, til et præmiebeløb på tilsammen over syv millioner kroner.

Sugarcane Hanover startede sin karriere i USA, og blev købt af Helmer Strømbo og blev placeret hos Gunnar Eggens stald som femårig i 1988. Med Gunnar Eggen i sulkyen vandt hesten Oslo Grand Prix i 1988 med kilometertiden 1:12,5 over 2100 meter som var verdensrekord på den tid. Hesten kom på andenpladsen i Elitloppet samme år. Hesten blev købt af Erikssunds säteri i Sverige før den deltog i sit sidste og mest kendte løb, "March of Dimes Trot" på Garden State Park i Camden County, New Jersey også i 1988. De bedste heste fra USA og Europa deltog i løbet som var tænkt som en duel mellem Mack Lobell og Ourasi. Gunnar Eggen førte Sugarcane Hanover ind på førstepladsen med  et hestehoveds margin, og ejerne kunne indkassere 270.000 dollar. Hesten blev derefter sat i avl i Sverige og Italien. Blandt afkommet er Good As Gold som er far til Steinlager.

Sugarcane faldt pludselig død om på Erikssunds säteri ved Mälaren 2. november 2009, og havde på det tidspunkt flere hundrede efterkommere; 63 af dem havde hver vundet mere end én million svenske kroner.

Referencer 

Travheste
Ostenfeld (Rendsburg)

Ostenfeld er en kommune og en by i det nordlige Tyskland, beliggende i Amt Eiderkanal i den centrale del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Ostenfeld ligger kun få kilometer fra den historiske Oksevej (Hærvejen), den tidligere grænse mellem Holsten og Hertugdømmet Slesvig langs Ejderen, Kielerkanalen og dens forløber, Ejderkanalen, Bundesautobahn 7, motorvejskryds Rendsborg og jernbanen Hamborg-Flensborg-Aarhus. Siden 1905 har jernbanen Husum–Kiel ført gennem kommunen, og har holdeplads der. Også Bundesautobahn 210, mellem Rendsborg og Kiel, fører gennem kommunens område.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
B.B.S. Sugarlight

B.B.S. Sugarlight (født 2 juli 2009 i Västerås, Västmanlands län) er en svenskfødt varmblodig travhest.

B.B.S. Sugarlight blev i 2010 eksporteret til Norge og trænes siden da af amatørtræneren Fredrik Solberg. Siden januar 2014 er Peter Untersteiner førstekusk på B.B.S. Sugarlight.

Karriere 
Den 20. august 2014 blev B.B.S. Sugarlight nummer to efter Support Justice i Jubileumspokalen på Solvalla.

Den 25. april 2015 på Åbytravet vandt B.B.S. Sugarlight Olympiatravet.

Den 31. maj 2015 deltog B.B.S. Sugarlight i Elitloppet på Solvalla. Han sluttede på tredjepladsen i trialløbet og kvalificerede sig dermed til finaleløbet samme dag. I Elitloppsfinalen blev B.B.S. Sugarlight nummer fem.

Den 14 juni 2015 på hjemmebanen Bjerke Travbane vandt B.B.S. Sugarlight Oslo Grand Prix.

Kilder 

Travheste
Slids

En slids er en (eller to spalter) i stoffet fra underkanten bag på en jakke eller en nederdel. De øger bevægeligheden.

Slidser i en ridejakker gør ridning nemmere. Slidser findes også i sportsjakker, formelle jakker som diplomatfrakker, jaketter, kjolejakker og overfrakker. I dag findes tre typer slidser: 

 enkeltslids (en slids i midten eller omkring 3 cm til højre), 

 dobbeltslids (en slids i hver side) og

 jakker helt uden slidser. 

Slidser er praktiske, når man skal sidde ned eller til lommerne. De får også en jakke til at sidde bedre. Enkeltslidsede jakker forbindes særligt med italiensk skrædderi, mens dobbeltslidsede jakker forbindes med britisk. Men det gælder dog ikke for smokingjakker; de er typisk uden slidser. En dobbeltradet jakke har altid to slidser, mens enkeltradede jakker både kan have én eller to slidser (eller slet ingen). Sportsjakker har typisk to slidser.

Stramme nederdele har slidser for at gøre det muligt at bevæge sig og sidde. Slidser kan bruges for at skabe en særlig stil eller vise mere af benene. Typisk sidder slidsen på nederdele bagpå og kan være i forskellig længde, men kan også sidde rundt i kanten.

Referencer 

Beklædning
Kyivreservoiret

Kyivreservoiret (, ) er et vandreservoir på Dnepr, opkaldt efter byen Kyiv i Ukraine, som er beliggende i Tjernihiv og Kyiv oblast. Reservoiret blev skabt i 1966 ved opførelsen af Dnepr vandkraftværket.

Reservoiret har et areal på 925 km², er 110 km langt, har en bredde på maksimalt 12 km , og har en gennemsnitlig dybde på 4,1 meter. Den samlede vandmængde er 3,7 km³.

Byggeriet af dæmningen har bidraget til væsentlige miljøproblemer, blandt andet formindsket strømningshastighed, der har reduceret vandets iltning og har haft en negativ indflydelse på antallet af arter i reservoiret. Efter Tjernobylulykken i 1986 er mudderet i bunden af reservoiret stærkt radioaktivt forurenet. I årene efter katastrofen blev der fremsat forslag om at dræne reservoiret for at opmudre det. Imidlertid ville vind kunne rejse skyer af radioaktivt støv, der kunne forurene det øvrige Europa.

Vandkraftværket ved Vysjhorod har en installeret effekt på 419 MW og producerer 0,683 TWh per år. Reservoiret benyttes i øvrigt til besejling, fiskeri og rekreative formål.

Billeder

Referencer

Eksterne henvisninger 

Reservoirer på Dnepr
Etableret i 1966
Kyiv oblast
Tjernihiv oblast
AMA

AMA har flere betydninger:
 Ammunitionsarsenalet – en virksomhed i Nordjylland, der gennem mange år har leveret ammunition til det danske forsvar.
 Akut Modtage Afdeling – eller Akutmedicinsk Modtage Afdeling, er en sygehusafdeling, der har til opgave at modtage og udvisitere patienter.
 AMA margarine – dansk margarinemærke
August Rosenmeier

August "Agge" Rosenmeier (født 11. april 1996 på Frederiksberg) er en dansk professionel FIFA-spiller der spiller for esport-holdet Astralis. Han har bl.a. vundet verdensmesterskaberne FIFA Interactive World Cup (FIWC) og Electronic Sports World Cup (ESWC), det skandinaviske mesterskab og DM i FIFA flere gange og har i lange perioder været placeret som nr. et på FIFAs officielle rangliste over internationale FIFA-spillere. Tidligere i karrieren har han spillet for blandt andet North (E-Sport) (ejet af F.C. København), PSG og Hashtag United. Udover at spille FIFA på professionelt niveau, spiller August også fodbold på eliteniveau i klubben Vorbasse IK der optræder i 2. Division Øst.

FIFA-Karrieren 
Første gang August "Agge" Rosenmeier deltog i en turnering i FIFA var i 2006 i Boomtown FIFA World Cup, hvor han opnåede en plads som nr. 2. Herefter gik der en årrække hvor August ikke deltog så ofte i turneringer, primært pga. hans unge alder. Fra 2011 og frem begyndte August at deltage mere jævnligt i turneringer og vandt i 2012 DM i FIFA for første gang, ligesom han senere på året også vandt det skandinaviske mesterskab. Dette blev startskuddet til en række af titler, herunder DM i FIFA 2013, 2014 og 2015, det skandinaviske mesterskab 2013, 2014 og 2015, samt det officielle verdensmesterskab FIWC (2014) og uofficielle verdensmesterskab ESWC (2015). Desuden har August vundet flere andre FIFA-turneringer, herunder 2mod2 DM i FIFA 2013, Copenhagen Games (2013), Aalborg Open (2014) m.fl. Som vinder af FIWC 2014 vandt August 20.000 USD og en tur til Ballon d'Or hvor han bl.a. mødte Cristiano Ronaldo og Lionel Messi, ligesom han spillede en opvisningskamp mod Alessandro Del Piero. 

Angiveligt er en af grundende til at August har opnået stor succes indenfor FIFA, at han som lille dreng sneg sig op på sin storebrors værelse og spillede FIFA på broderens PlayStation 2 uden tilladelse. I frygt for at broderen pludselig skulle dukke op og fange ham på fersk gerning, lærte August at spille under pres, hvilket han har profiteret af gennem karrieren ift. at håndtere presset i de store turneringskampe. 

I november 2017 lykkedes det August at kvalificere sig til FUT Champions cup i Barcelona, efter at have vundet alle sine 160 kampe i kvalifikationen. Til turneringen i Barcelona, 26.-28. januar lykkedes det August at gå videre fra det indledende gruppespil til knock-out fasen, hvor han måtte se sig slået i 1/16-finalen.

Andet 
Udover at spille FIFA på professionelt niveau, afholder August også foredrag, bookes til polterabender og lignende arrangementer, hvor folk får mulighed for at høre om hans oplevelser gennem FIFA-karrieren, samt at spille kampe mod ham. Desuden har August jævnligt optrådt som FIFA-ekspert i diverse tv-programmer, bl.a. i indslaget FIFA-skolen som vises i fodboldprogrammet Golazo på Tv3 Sport og som ekspert og kommentator i esuperligaen og ved andre store turneringer.  

August spiller også fodbold på eliteplan i fodboldklubben B1908, ligesom han er student fra gymnasiet.

Nævneværdige resultater

Referencer 

FIFA-serien
Osterrönfeld

Osterrönfeld er en kommune og en by i det nordlige Tyskland, beliggende i Amt Eiderkanal i den centrale del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 
Osterrönfeld ligger på sydsiden af Kielerkanalen overfor byen Rendsborg, og med Rendsborg Süd liggende mod vest. Den er forbundet med Bundesautobahn 7 og har direkte forbindelse med Kiel via Bundesautobahn 210.

Ved Kielerkanalen ligger Rendsburg Port (drevet af Rendsburg Port GmbH) et 300 m langt kajanlæg med plads til store skibe med en dybgang på op til 9,5 m og to mobile havnekraner, der i fællesskab kan løfte op til 250 tons.

Eksterne kilder/henvisninger 

 Kommunens websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Ruth Christensen

Ruth Christensen (født 1918 på Frederiksberg, død 2007 samme sted) var en dansk stoftrykker og kunsthåndværker. Ruth Christensen var datter af Petrea Christensen (1881–1950) og grosserer Hans C. Christensen (1880–1963), og søster til kunstneren Povl Christensen (1909–1977). Ruth Christensen arbejdede med stoftryk, tekstilkunst og design. Hun er især kendt for sine silketørklæder og vægtæpper, der bl.a. blev udstillet og forhandlet hos Den Permanente.

Uddannelse, Udlandsophold og Udmærkelser 
Ruth Christensen gik på Marie Kruses Pigeskole på Frederiksberg. Hun blev færdiguddannet fra kunsthåndværkerskolen i 1950.

Ruth Christensen havde efter 2. verdenskrig længere studie- og arbejdsophold i New York og Paris. Hun foretog også længere rejser til Indien og Somalia.

I 1957 modtog hun den internationale designpris Compasso d'Oro.

Karriere 
Ruth Christensen var en pioner indenfor dansk tekstilkunst, hvor hendes banebrydende arbejde med stoftryk indbragte hende international anerkendelse. Hun skabte tekstiler, der blev omsat til duge, tehætter, servietter og tøj m.m., men arbejdede også med billedtæpper og billedbøger. Herudover skrev, tegnede og malede hun flere upublicerede billedbøger for børn. Hun udførte flere udsmykningsopgaver bl.a. for Hotel D’Angleterre, malede vægudsmykninger og dekorerede møbler og æsker. I de sidste ti år af hendes liv, arbejdede hun også med papir og fotocollage, samt skrev eventyr.

 Ruth Christensen udgav i 1975 "Stoftryk - historie, tanker og teknik" hos forlaget Gyldendal.

Ruth Christensen er repræsenteret på Danmarks Designmuseum.

Kunsthåndværkere fra Danmark
Stoftryk
Rade b. Rendsburg

Rade bei Rendsburg er en kommune og en by i det nordlige Tyskland, beliggende i Amt Eiderkanal i den centrale del af Kreis Rendsborg-Egernførde. Kreis Rendsborg-Egernførde ligger i den centrale del af delstaten Slesvig-Holsten.

Geografi 

Rade ligger cirka 5 km nordøst for Rendsborg ved Kielerkanalen. Mod vest løber Bundesautobahn 7 fra Rendsborg mod Slesvig by og mod syd Bundesautobahn 210 fra Rendsborg mod Kiel. Europabrücke der fører Bundesautobahn 7 over Kielerkanalen kaldes også „Rader Hochbrücke“. Den fører over diet Rader Insel, hvis største del ligger i kommunen.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Rendsborg-Egernførde
Pacific Grove

Pacific Grove er en by i det vestlige  Californien med 15.504 indbyggere (pr. 2013). Den ligger nær byen Monterey ved Stillehavet i Monterey Bay.

Ved byen ligger Point Pinos Lighthouse, som er det ældste stadig operationelle fyrtårn i det vestlige Californien, samt Pacific Grove Museum of Natural History og Stowitts Museum & Library der ligger i centrum af byen. 

Byen blev kendt, da countrysangeren John Denver den 12. oktober 1997 styrtede ned med sit fly Experimental Rutan Long-EZ og omkom ud for Pacific Grove ved Point Pinos i Monterey Bay.
Ved nedstyrtningsstedet, som også kaldes "John Denver Beach", er der opsat drivtømmer med sangerens navn samt plantet et træ i Lovers Point Park. I 2007 indviede man en mindeplade til minde om John Denver.

Eksterne henvisninger 

 

Byer i Californien
Jean Daetwyler

Jean Hans August Daetwyler (født 24. januar 1907 i Basel, død 4. juni 1994 i Sierre, Schweiz) var en schweizisk komponist og dirigent.

Daetwyler studerede komposition og direktion hos Vincent d'Indy på musikkonservatoriet i Paris og på Scholar Cantorum hos Charles Koechlin.

Han har skrevet 4 symfonier, koncerter for mange instrumenter, orkesterværker, en sinfonietta etc. Daetwyler skrev i romantisk stil med inspiration fra schweizisk folklore og instrumenter såsom Alpehorn.

Udvalgte værker 

 "Alpe" Symfoni (nr. 1) - (1939-1965) - for alpehorn og orkester
 "Ski" Symfoni (nr. 2) - (1945) - for orkester
 "Frihedens" Symfoni (nr. 3) - (1958) - for orkester
 "Dialog" Symfoni (nr. 4) - (1960) - for kor og orkester 
 Alpehornskoncert (1983) - for alpehorn og orkester 
 Koncert (1979) - for alt og orkester

Kilde 
 Om Jean Daetwyler på musicweb-international.com 

Komponister fra Schweiz
Dirigenter fra Schweiz
Personer fra Basel